*Likumprojekts*

**Grozījumi Fizisko personu datu apstrādes likumā**

Izdarīt Fizisko personu datu apstrādes likumā (Latvijas Vēstnesis, 2018, 132. nr.; 2019, 108. nr.) šādus grozījumus:

1. Papildināt likumu ar IX nodaļu šādā redakcijā:

"**IX nodaļa**

**Administratīvie pārkāpumi datu aizsardzības jomā un kompetence administratīvo pārkāpumu procesā**

**38. pants. Nelikumīgas darbības ar personas datiem un pārziņa pienākumu nepildīšana**

(1) Par jebkurām nelikumīgām darbībām ar personas datiem valsts amatpersonai vai valsts institūcijas darbiniekam piemēro brīdinājumu vai naudas sodu līdz divsimt naudas soda vienībām.

(2) Par pārziņa pienākumu nepildīšanu, tai skaitā neatbilstošu (nepietiekamu) datu aizsardzības tehnisko un organizatorisko prasību ieviešanu, datu aizsardzības speciālista nenorīkošanu, valsts amatpersonai vai valsts institūcijas darbiniekam piemēro brīdinājumu vai naudas sodu līdz divsimt naudas soda vienībām.

**39. pants. Kompetence administratīvo pārkāpumu procesā**

Administratīvā pārkāpuma procesu par šā likuma 38.pantā minētajiem pārkāpumiem veic inspekcija."

2. Aizstāt pārejas noteikumu 5. punktā skaitļus un vārdus "2021. gada 30. jūnijam" ar skaitļiem un vārdiem "2024. gada 1. jūnijam".

3. Papildināt pārejas noteikumus ar 6. punktu šādā redakcijā:

"6. Šā likuma IX nodaļa stājas spēkā vienlaikus ar Administratīvās atbildības likumu."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs